ગઈ કાલે અમદાવાદના રાણીપ વિસ્તારની સ્કૂલમાં મતદાન કરીને નરેન્દ્ર મોદી બહાર આવ્યા ત્યારે બહાર એકઠા થયેલા લોકો ‘મોદી... મોદી’ પોકારતા હતા. રાહ જોઈને ઊભેલા પત્રકારોના સવાલોના જવાબ આપવા મોદી ખુરસીમાં ગોઠવાયા હતા. અચાનક તેમણે તેમના સિક્યૉરિટી સ્ટાફના એક સભ્યને બોલાવ્યો હતો. તે માણસે એક હાઈ-એન્ડ મોબાઇલ ફોન પોતાના ખિસ્સામાંથી કાઢીને મોદીને આપ્યો હતો. બધાના આર્યની વચ્ચે મોદીએ મોબાઇલનો કૅમેરા પોતાના તરફ ધરીને સેલ્ફી ઝડપવાનો પ્રયાસ કર્યો હતો. તેઓ કૅમેરા ઓપન કરી શક્યા નહીં હોય કે સૂર્યપ્રકાશને લીધે મોબાઇલની સ્ક્રીન યોગ્ય રીતે જોઈ શક્યા નહીં હોય. એથી તેમણે ફરી એ વ્યક્તિને મોબાઇલ કૅમેરા ઓપન કરવા બોલાવી હતી અને પોતાની સેલ્ફી ઝડપી હતી. એમાં BJPના ચૂંટણીચિહ્ન કમળની પાદ્ભૂમાં તેમણે શાહીના ટપકાવાળી આંગળી આગળ ધરી હતી. તેમણે એ સેલ્ફી તેમના ટ્વિટર અકાઉન્ટ પર પોસ્ટ કરી હતી અને લખ્યું હતું કે ‘મેં મતદાન કર્યું. આ રહી મારી સેલ્ફી.’ એ પછી તેમણે પત્રકારોને સંબોધન કર્યું હતું અને વિવાદ શરૂ થયો હતો.